Bruidegom vergeet sy vrou by vulstasieArgieffoto ‘n Jong bruidegom van Duitsland het ná hul wittebrood sy bruid per ongeluk by ‘n vulstasie langs die snelweg vergeet. Die twee was Donderdag van hul wittebrood in Frankryk op pad Berlyn toe, berig Covertimes.com. Die vrou het glo agterin die voertuig lê en slaap toe haar man by die vulstasie in Bad Hersfield gestop het. Hy het nie gesien dat sy uitklim om die ruskamer te gebruik nie en het, sonder haar, weggery. Die man was glo onder die indruk dat sy steeds agter in die voertuig lê en slaap en het eers sowat twee en ‘n half ure later besef sy is nie in die motor nie. Hy het dadelik met die polisie in verbinding getree wat hom verseker het dat sy geduldig vir hom wag.